CELEX: 32021R0824
Language: el
Date: 2021-05-21 00:00:00
Title: Εκτελεστικός κανονισμός (ΕΕ) 2021/824 της Επιτροπής της 21ης Μαΐου 2021 για την τροποποίηση των εκτελεστικών κανονισμών (ΕΕ) αριθ. 540/2011 και (ΕΕ) αριθ. 820/2011 όσον αφορά τους όρους έγκρισης της δραστικής ουσίας terbuthylazine (τερβουθυλαζίνη) (Κείμενο που παρουσιάζει ενδιαφέρον για τον ΕΟΧ)

25.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 183/35
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/824 ΤΗΣ ΕΠΙΤΡΟΠΗΣ
         της 21ης Μαΐου 2021
         για την τροποποίηση των εκτελεστικών κανονισμών (ΕΕ) αριθ. 540/2011 και (ΕΕ) αριθ. 820/2011 όσον αφορά τους όρους έγκρισης της δραστικής ουσίας terbuthylazine (τερβουθυλαζίνη)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) αριθ. 820/2011 της Επιτροπής (2) προβλέπει την έγκριση της δραστικής ουσίας terbuthylazine (τερβουθυλαζίνη) και την προσθήκη της στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής (3).
                  
               
                     (2)
                  
                  
                     Ο εκτελεστικός κανονισμός (ΕΕ) αριθ. 820/2011 προβλέπει επίσης την υποβολή περαιτέρω επιβεβαιωτικών πληροφοριών σχετικά με τις προδιαγραφές του τεχνικού υλικού, όπως παρασκευάζεται για το εμπόριο, συμπεριλαμβανομένων πληροφοριών σχετικά με τη σημασία των προσμείξεων, την ισοδυναμία μεταξύ των προδιαγραφών του τεχνικού υλικού, όπως παρασκευάζεται για το εμπόριο, και των προδιαγραφών του υλικού δοκιμής που χρησιμοποιήθηκε στις μελέτες τοξικότητας, και την εκτίμηση της έκθεσης του υδροφόρου ορίζοντα για τους μη ταυτοποιημένους μεταβολίτες LM1, LM2, LM3, LM4, LM5 και LM6.
                  
               
                     (3)
                  
                  
                     Επιπλέον, ο εκτελεστικός κανονισμός (ΕΕ) αριθ. 820/2011 απαιτούσε από τον αιτούντα να υποβάλει επιβεβαιωτικές πληροφορίες όσον αφορά τη σημασία των μεταβολιτών MT1 MT13, MT14 και των μη ταυτοποιημένων μεταβολιτών LM1, LM2, LM3, LM4, LM5 και LM6 όσον αφορά τον καρκίνο, σε περίπτωση που η terbuthylazine είχε ταξινομηθεί, στο πλαίσιο του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, (4) ως «ύποπτη για πρόκληση καρκίνου».
                  
               
                     (4)
                  
                  
                     Ο αιτών υπέβαλε συμπληρωματικές πληροφορίες εντός των προθεσμιών που προβλέπονται στον εκτελεστικό κανονισμό (ΕΕ) αριθ. 820/2011. Όσον αφορά τη σημασία των συγκεκριμένων μεταβολιτών της ουσίας terbuthylazine σε περίπτωση που η ουσία είχε ταξινομηθεί, στο πλαίσιο του κανονισμού (ΕΚ) αριθ. 1272/2008, ως «ύποπτη για πρόκληση καρκίνου», η επιτροπή αξιολόγησης κινδύνων του Ευρωπαϊκού Οργανισμού Χημικών Προϊόντων εξέδωσε, στις 5 Ιουνίου 2015, γνώμη (5) που επιβεβαιώνει ότι η ουσία terbuthylazine δεν πρέπει να ταξινομηθεί ως «ύποπτη για πρόκληση καρκίνου», γεγονός που καθιστά περιττές τις αντίστοιχες επιβεβαιωτικές πληροφορίες.
                  
               
                     (5)
                  
                  
                     Το κράτος μέλος-εισηγητής, το Ηνωμένο Βασίλειο, αξιολόγησε τις πρόσθετες πληροφορίες που υπέβαλε ο αιτών. Το κράτος μέλος-εισηγητής υπέβαλε την αξιολόγησή του, με τη μορφή προσθήκης στο σχέδιο έκθεσης αξιολόγησης, στα άλλα κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων (στο εξής: Αρχή) στις 6 Αυγούστου 2015.
                  
               
                     (6)
                  
                  
                     Το κράτος μέλος-εισηγητής διαβουλεύτηκε με τα άλλα κράτη μέλη, τον αιτούντα και την Αρχή και τους ζήτησε να υποβάλουν παρατηρήσεις σχετικά με την προσθήκη στο σχέδιο έκθεσης αξιολόγησης. Η Αρχή δημοσίευσε τεχνική έκθεση (6) στην οποία συνοψίζονται τα αποτελέσματα της εν λόγω διαβούλευσης σχετικά με την ουσία terbuthylazine στις 20 Ιανουαρίου 2016.
                  
               
                     (7)
                  
                  
                     Η Επιτροπή, λαμβάνοντας υπόψη την αξιολόγηση του κράτους μέλους-εισηγητή και την τεχνική έκθεση, κρίνει ότι μπορεί να θεωρηθεί ότι έχει ικανοποιηθεί η απαίτηση υποβολής επιβεβαιωτικών πληροφοριών σχετικά με τις προδιαγραφές του τεχνικού υλικού, όπως παρασκευάζεται για το εμπόριο, συμπεριλαμβανομένων πληροφοριών σχετικά με τη σημασία των προσμείξεων, και σχετικά με την ισοδυναμία μεταξύ των προδιαγραφών του τεχνικού υλικού, όπως παρασκευάζεται για το εμπόριο, και των προδιαγραφών του υλικού δοκιμής που χρησιμοποιήθηκε στις μελέτες τοξικότητας, υπό τον όρο ότι μειώνονται τα ισχύοντα ανώτατα επίπεδα για τις σημαντικές προσμείξεις προπαζίνη και σιμαζίνη στο τεχνικό υλικό όπως παρασκευάζεται.
                  
               
                     (8)
                  
                  
                     Η Επιτροπή ζήτησε επιπλέον τη γνώμη της Αρχής όσον αφορά την έκθεση των υπόγειων υδάτων στους μεταβολίτες της ουσίας terbuthylazine. Η Αρχή δημοσίευσε τα επικαιροποιημένα συμπεράσματά της όσον αφορά την αξιολόγηση των πρόσθετων πληροφοριών στις 29 Ιουνίου 2017 (7) και στις 19 Σεπτεμβρίου 2019 (8). Η Αρχή εντόπισε κίνδυνο για βρέφη και νήπια υπό ορισμένες συνθήκες χρήσης από την έκθεση σε μεταβολίτες της ουσίας terbuthylazine μέσω των τροφίμων και του πόσιμου νερού, σύμφωνα με τις πρόσθετες πληροφορίες που παρείχε ο αιτών και με βάση τη χρήση της ουσίας terbuthylazine με δόση εφαρμογής 850 g/ha ετησίως στον ίδιο αγρό. Επιπλέον, όταν η ουσία terbuthylazine εφαρμόζεται κάθε χρόνο με μέγιστη δόση εφαρμογής 850 g/ha, σε όλα τα σενάρια προβλέπεται η εμφάνιση στα υπόγεια ύδατα δύο μεταβολιτών της ουσίας terbuthylazine, των LM3 και LM6, σε ποσοστό άνω του 0,75 μg/L, γεγονός που συνεπάγεται ότι είναι αναγκαία η εκτίμηση του κινδύνου για τους καταναλωτές, η οποία, ωστόσο, δεν θα μπορούσε να πραγματοποιηθεί δεδομένου ότι, με βάση τα διαθέσιμα στοιχεία, δεν είναι δυνατόν να καθοριστούν τιμές αναφοράς βασισμένες σε δείκτες υγείας.
                  
               
                     (9)
                  
                  
                     Το σχέδιο της έκθεσης αξιολόγησης, η προσθήκη στο σχέδιο έκθεσης αξιολόγησης και τα συμπεράσματα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής φυτών, ζώων, τροφίμων και ζωοτροφών και οριστικοποιήθηκαν στις 24 Μαρτίου 2021 με τη μορφή επικαιροποιημένης έκθεσης επανεξέτασης για την ουσία terbuthylazine.
                  
               
                     (10)
                  
                  
                     Ο αιτών είχε τη δυνατότητα να υποβάλει παρατηρήσεις επί της επικαιροποιημένης έκθεσης επανεξέτασης.
                  
               
                     (11)
                  
                  
                     Η Επιτροπή κατέληξε στο συμπέρασμα ότι οι πρόσθετες πληροφορίες που υπέβαλε ο αιτών δεν επαρκούν για να αποκλειστεί ο κίνδυνος για τους καταναλωτές από την έκθεση σε μεταβολίτες της ουσίας terbuthylazine, όταν εφαρμόζεται κάθε χρόνο στον ίδιο αγρό με μέγιστη δόση εφαρμογής 850 g/ha.
                  
               
                     (12)
                  
                  
                     Ως εκ τούτου, κρίνεται αναγκαίος και σκόπιμος ο περιορισμός της έγκρισης της ουσίας terbuthylazine, ώστε να χρησιμοποιείται μόνο κάθε τρίτο έτος στον ίδιο αγρό με μέγιστη δόση εφαρμογής 850 g/ha. Είναι επίσης αναγκαίο να τροποποιηθούν τα μέγιστα επίπεδα των σχετικών προσμείξεων προπαζίνη και σιμαζίνη που επιτρέπονται στο τεχνικό υλικό όπως παρασκευάζεται για το εμπόριο.
                  
               
                     (13)
                  
                  
                     Συνεπώς, οι εκτελεστικοί κανονισμοί (ΕΕ) αριθ. 820/2011 και (ΕΕ) αριθ. 540/2011 θα πρέπει να τροποποιηθούν αναλόγως.
                  
               
                     (14)
                  
                  
                     Θα πρέπει να δοθεί χρόνος στα κράτη μέλη για την τροποποίηση ή ανάκληση των αδειών για τα φυτοπροστατευτικά προϊόντα που περιέχουν την ουσία terbuthylazine και δεν συμμορφώνονται με τις περιοριστικές προϋποθέσεις έγκρισης.
                  
               
                     (15)
                  
                  
                     Για τα φυτοπροστατευτικά προϊόντα που περιέχουν την ουσία terbuthylazine, στις περιπτώσεις που τα κράτη μέλη παραχωρούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο 12 μήνες από την έναρξη ισχύος του παρόντος κανονισμού.
                  
               
                     (16)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) αριθ. 820/2011
            Το παράρτημα I του εκτελεστικού κανονισμού (ΕΕ) αριθ. 820/2011 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Τροποποίηση του εκτελεστικού κανονισμού (ΕΕ) αριθ. 540/2011
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Μεταβατικά μέτρα
            Τα κράτη μέλη ανακαλούν ή τροποποιούν, εφόσον απαιτείται, τις άδειες για τα φυτοπροστατευτικά προϊόντα που περιέχουν την ουσία terbuthylazine ως δραστική ουσία το αργότερο στις 14 Δεκεμβρίου 2021.
         
         
            Άρθρο 4
            Περίοδος χάριτος
            Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι όσο το δυνατόν συντομότερη και εκπνέει το αργότερο στις 14 Ιουνίου 2022.
         
         
            Άρθρο 5
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 309 της 24.11.2009, σ. 1.
         
            (2)  Εκτελεστικός κανονισμός (ΕΕ) αριθ. 820/2011 της Επιτροπής, της 16ης Αυγούστου 2011, για την έγκριση της δραστικής ουσίας terbuthylazine, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και της απόφασης 2008/934/ΕΚ της Επιτροπής (ΕΕ L 209 της 17.8.2011, σ. 18).
         
            (3)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
         
            (4)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
         
            (5)  Γνώμη με την οποία προτείνεται εναρμονισμένη ταξινόμηση και επισήμανση σε επίπεδο ΕΕ της ουσίας terbuthylazine (ISO)· 2-N-tert-βουτυλο-6-χλωρο-4-Ν-αιθυλο-1,3,5-τριαζινο-2,4-διαμίνη Αριθμός EC: 227-637-9 Αριθμός CAS: 5915-41-3 CLH-O-0000001412-86-66/F.
         
            (6)  ΕFSA (Ευρωπαϊκή Αρχή για την Ασφάλεια των Τροφίμων), 2016. Technical report on the outcome of the consultation with Member States, the applicant and EFSA on the pesticide risk assessment for terbuthylazine in light of confirmatory data (Τεχνική έκθεση σχετικά με το πόρισμα της διαβούλευσης μεταξύ των κρατών μελών, του αιτούντα και της EFSA για την εκτίμηση κινδύνου από φυτοφάρμακα όσον αφορά την ουσία terbuthylazine υπό το πρίσμα των στοιχείων επιβεβαίωσης). Σχετική δημοσίευση EFSA, 2016:EN-919. 54 σελίδες.
         
            (7)  ΕFSA (Ευρωπαϊκή Αρχή για την Ασφάλεια των Τροφίμων), 2017. Conclusion on the peer review of the pesticide risk assessment for the active substance terbuthylazine in light of confirmatory data submitted (Συμπεράσματα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία terbuthylazine υπό το πρίσμα των στοιχείων επιβεβαίωσης που υποβλήθηκαν). EFSA Journal 2017·15(6):4868, 20 σελίδες https://doi.org/10.2903/j.efsa.2017.4868
         
            (8)  ΕFSA (Ευρωπαϊκή Αρχή για την Ασφάλεια των Τροφίμων), 2019. Conclusion on the peer review of the pesticide risk assessment for the active substance terbuthylazine in light of conﬁrmatory data (Συμπεράσματα σχετικά με την επικαιροποιημένη επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία terbuthylazine υπό το πρίσμα των στοιχείων επιβεβαίωσης που υποβλήθηκαν). EFSA Journal 2019·17(9):5817, 21 σελίδες https://doi.org/10.2903/j.efsa.2019.5817
      
      
         
            ΠΑΡΑΡΤΗΜΑ I
            Το παράρτημα I του εκτελεστικού κανονισμού (ΕΕ) αριθ. 820/2011 αντικαθίσταται από το ακόλουθο κείμενο:
            
               
                  
                     ««ΠΑΡΑΡΤΗΜΑ I
                     
                                 Κοινή ονομασία, αριθμοί ταυτοποίησης
                              
                              
                                 Ονομασία IUPAC
                              
                              
                                 Καθαρότητα  (1)
                                 
                              
                              
                                 Ημερομηνία έγκρισης
                              
                              
                                 Λήξη της έγκρισης
                              
                              
                                 Ειδικοί όροι
                              
                           
                                 Terbuthylazine (τερβουθυλαζίνη)
                                 Αριθ. CAS 5915-41-3
                                 Αριθ. CIPAC 234
                              
                              
                                 2-N-tert-βουτυλο-6-χλωρο-4-Ν-αιθυλο-1,3,5-τριαζινο-2,4-διαμίνη
                              
                              
                                 ≥ 950 g/kg
                                 Οι ακόλουθες προσμείξεις προκαλούν τοξικολογικές ανησυχίες και δεν πρέπει να υπερβαίνουν τα ακόλουθα επίπεδα στην τεχνικά καθαρή δραστική ουσία:
                                 
                                             —
                                          
                                          
                                             Προπαζίνη: 9 g/kg κατ’ ανώτατο όριο
                                          
                                       
                                             —
                                          
                                          
                                             Ατραζίνη: 1 g/kg κατ’ ανώτατο όριο
                                          
                                       
                                             —
                                          
                                          
                                             Σιμαζίνη: 9 g/kg κατ’ ανώτατο όριο
                                          
                                       
                              
                                 1 Ιανουαρίου 2012
                              
                              
                                 31 Δεκεμβρίου 2024
                              
                              
                                 ΜΕΡΟΣ Α
                                 Επιτρέπεται να χρησιμοποιείται μόνον ως ζιζανιοκτόνο.
                                 Η χρήση περιορίζεται σε μία εφαρμογή ανά τρία χρόνια στον ίδιο αγρό σε μέγιστη δόση 850 g terbuthylazine ανά εκτάριο.
                                 ΜΕΡΟΣ Β
                                 Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία terbuthylazine, και ιδίως τα προσαρτήματά της I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων την 17η Ιουνίου 2011 και όπως επικαιροποιήθηκαν στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 24 Μαρτίου 2021.
                                 Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:
                                 
                                             —
                                          
                                          
                                             στην εκτίμηση του κινδύνου για τους καταναλωτές από την έκθεση σε μεταβολίτες της ουσίας terbuthylazine·
                                          
                                       
                                             —
                                          
                                          
                                             στην προστασία των υπόγειων υδάτων, σε περίπτωση που η δραστική ουσία χρησιμοποιείται σε περιοχές με ευπαθές έδαφος και/ή ευπαθείς κλιματολογικές συνθήκες·
                                          
                                       
                                             —
                                          
                                          
                                             στον κίνδυνο για τα θηλαστικά και τους γεωσκώληκες.
                                          
                                       Οι όροι χρήσης περιλαμβάνουν μέτρα περιορισμού του κινδύνου και την υποχρέωση εφαρμογής, κατά περίπτωση, προγραμμάτων παρακολούθησης για την επαλήθευση τυχόν μόλυνσης των υπόγειων υδάτων σε ευπαθείς περιοχές.»
                              
                           
               »
            
               (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.
         
      
      
         
            ΠΑΡΑΡΤΗΜΑ II
            Η καταχώριση 16 για την ουσία terbuthylazine στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:
            
               
                           Αριθ.
                        
                        
                           Κοινή ονομασία, αριθμοί ταυτοποίησης
                        
                        
                           Ονομασία IUPAC
                        
                        
                           Καθαρότητα  (1)
                           
                        
                        
                           Ημερομηνία έγκρισης
                        
                        
                           Λήξη της έγκρισης
                        
                        
                           Ειδικοί όροι
                        
                     
                           «16
                        
                        
                           Terbuthylazine (τερβουθυλαζίνη)
                           Αριθ. CAS 5915-41-3
                           Αριθ. CIPAC 234
                        
                        
                           2-N-tert-βουτυλο-6-χλωρο-4-Ν-αιθυλο-1,3,5-τριαζινο-2,4-διαμίνη
                        
                        
                           ≥ 950 g/kg
                           Οι ακόλουθες προσμείξεις προκαλούν τοξικολογικές ανησυχίες και δεν πρέπει να υπερβαίνουν τα ακόλουθα επίπεδα στην τεχνικά καθαρή δραστική ουσία:
                           
                                       —
                                    
                                    
                                       Προπαζίνη: 9 g/kg κατ’ ανώτατο όριο
                                    
                                 
                                       —
                                    
                                    
                                       Ατραζίνη: 1 g/kg κατ’ ανώτατο όριο
                                    
                                 
                                       —
                                    
                                    
                                       Σιμαζίνη: 9 g/kg κατ’ ανώτατο όριο
                                    
                                 
                        
                           1 Ιανουαρίου 2012
                        
                        
                           31 Δεκεμβρίου 2024
                        
                        
                           ΜΕΡΟΣ Α
                           Επιτρέπεται να χρησιμοποιείται μόνον ως ζιζανιοκτόνο.
                           Η χρήση περιορίζεται σε μία εφαρμογή ανά τρία χρόνια στον ίδιο αγρό σε μέγιστη δόση 850 g terbuthylazine ανά εκτάριο.
                           ΜΕΡΟΣ Β
                           Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία terbuthylazine, και ιδίως τα προσαρτήματά της I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων την 17η Ιουνίου 2011 και όπως επικαιροποιήθηκαν στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 24 Μαρτίου 2021.
                           Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:
                           
                                       —
                                    
                                    
                                       στην εκτίμηση του κινδύνου για τους καταναλωτές από την έκθεση σε μεταβολίτες της ουσίας terbuthylazine·
                                    
                                 
                                       —
                                    
                                    
                                       στην προστασία των υπόγειων υδάτων, σε περίπτωση που η δραστική ουσία χρησιμοποιείται σε περιοχές με ευπαθές έδαφος και/ή ευπαθείς κλιματολογικές συνθήκες·
                                    
                                 
                                       —
                                    
                                    
                                       στον κίνδυνο για τα θηλαστικά και τους γεωσκώληκες.
                                    
                                 Οι όροι χρήσης περιλαμβάνουν μέτρα περιορισμού του κινδύνου και την υποχρέωση εφαρμογής, κατά περίπτωση, προγραμμάτων παρακολούθησης για την επαλήθευση τυχόν μόλυνσης των υπόγειων υδάτων σε ευπαθείς περιοχές.
                        
                     
            
               (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.»